
Javaslat a hitoktatás és a katekézis módszertani megújítására

JAVASLAT A HITOKTATÁS ÉS A KATEKÉZIS MÓDSZERTANI MEGÚJÍTÁSÁRA
A hitoktatás és a katekézis módszertani megújítását több irányból meg lehetne közelíteni. Jelen kutatás arra vállalkozik, hogy az agykutatás eredményeit alapul véve tesz javaslatot a metodika újragondolására. Ebből a folyamatból nem hiányozhat az érzelmi nevelés sem, mivel a tananyag befogadásához elengedhetetlenül fontos a tantárgyhoz való viszonyulás, az attitűd.
A kutatás alapját a témakörben fellelhető legfontosabb elsődleges források értelmező és a szintetizáló elemzése adja. Ezen kívül sor került négy katolikus tankönyvkiadó által gondozott hittankönyvek elemzésére, valamint egy kérdőíves vizsgálatra. A kikérdezés módszerét a hitoktatók, a szülők és a tanulók körében alkalmaztam.
A kutatás célja, hogy egy új szempontú megközelítését adja a hitoktatásnak és a katekézisnek, miközben erősen épít a gyakorlatban megmutatkozó kívánalmakra, értékekre.
A kutatás rámutatott arra, a gyakorlati pedagógiában tetten érhető megtapasztalás, élmény nem csak a kisgyermekkorban, hanem a katekézis területén is alkalmazható elvont témák megközelítésére, illetve mélyítésére. Az értékként elfogadott gondolat és cselekedet; élet és vallás; ne csupán elméleti, lexikális ismeret legyen, hanem a tanuló, a katekumen valóban megélhesse az élet misztériumát az egyén szintjén.



